7. Ke eng fa batho ba ba neng ba reeditse Petere ba ne ba tlhaloganya se a neng a se bua kaga moporofeti yo mogolwane mo go Moshe? Batho bangwe fa ba bala mafoko a Baebele a a reng magodimo le lefatshe di “boloketswe molelo,” ba tsaya gore Modimo o tlile go senya polanete eno ya rona. (2 Petere 3:7) Mme Modimo o re solofetsa gore ga a kitla a letla gore polanete ya rona e senngwe. Baebele ya re Modimo o “thaile lefatshe mo mafelong a lone a a tlhomameng; ga le kitla le reketlisiwa ka bosakhutleng, kgotsa ka bosaengkae.” (Pesalema 104:5; Isaia 45:18) Ka jalo, fa Baebele e bua ka lefatshe le le tlileng go senngwa ka molelo, e bua ka batho ba ba bosula e seng polanete ya rona. Magodimo one a ka tswa a kaya loapi, dinaledi kgotsa lefelo le Modimo a nnang kwa go lone. Dilo tseno ga di kitla di senngwa.